CELEX: 32007R1476
Language: hu
Date: 2007-12-13 00:00:00
Title: A Bizottság 1476/2007/EK rendelete ( 2007. december 13. ) Belgium, a Cseh Köztársaság, Írország, Spanyolország, Olaszország, Magyarország, Szlovákia és Svédország intervenciós hivatala birtokában lévő cukor ipari felhasználás céljával történő viszonteladására vonatkozó folyamatos pályázati felhívás megnyitásáról, valamint az 1059/2007/EK és az 1060/2007/EK rendelet módosításáról

14.12.2007   
            
            
               HU
            
            
               Az Európai Unió Hivatalos Lapja
            
            
               L 329/17
            
         
      A BIZOTTSÁG 1476/2007/EK RENDELETE
   
   (2007. december 13.)
   Belgium, a Cseh Köztársaság, Írország, Spanyolország, Olaszország, Magyarország, Szlovákia és Svédország intervenciós hivatala birtokában lévő cukor ipari felhasználás céljával történő viszonteladására vonatkozó folyamatos pályázati felhívás megnyitásáról, valamint az 1059/2007/EK és az 1060/2007/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1) és különösen annak 40. cikke (1) bekezdésének g) pontjára és 40. cikke (2) bekezdésének d) pontjára,
   mivel:
   
               (1)
            
            
               A cukor belső piaca és a kvótarendszer irányítása tekintetében a 318/2006/EK tanácsi rendelet alkalmazásának részletes szabályairól szóló, 2006. június 29-i 952/2006/EK bizottsági rendelet (2) 39. cikkének (1) bekezdése előírja, hogy az intervenciós hivatalok kizárólag a Bizottság erre vonatkozó határozatának elfogadása után értékesíthetik cukorkészleteiket. Mivel jelenleg is van intervenciós készlet, célszerű biztosítani az intervenciós hivatalok birtokában lévő cukor ipari felhasználás céljából történő értékesítésének lehetőségét.
            
         
               (2)
            
            
               A 952/2006/EK rendelet 42. cikke (2) bekezdésének c) pontja alapján célszerű meghatározni az ajánlattevőnkénti vagy tételenkénti minimális mennyiséget.
            
         
               (3)
            
            
               A közösségi piac helyzetének figyelembevétele érdekében rendelkezni kell arról, hogy a Bizottság minden részleges pályázati felhívás esetében minimális eladási árat határozzon meg.
            
         
               (4)
            
            
               Belgium, a Cseh Köztársaság, Írország, Spanyolország, Olaszország, Magyarország, Szlovákia és Svédország intervenciós hivatala eljuttatja az ajánlatokat a Bizottsághoz. Az ajánlattevők neve a tájékoztatásból nem derülhet ki.
            
         
               (5)
            
            
               Az intervenciós cukormennyiségekkel való helyes gazdálkodás érdekében célszerű előírni, hogy a tagállamok tájékoztassák a Bizottságot a ténylegesen eladott mennyiségekről.
            
         
               (6)
            
            
               A kvótán felüli cukortermelésre vonatkozóan a 318/2006/EK tanácsi rendelet végrehajtása részletes szabályainak megállapításáról szóló, 2006. június 29-i 967/2006/EK bizottsági rendeletben (3) előírt, a feldolgozó nyilvántartásaival, az ellenőrzésekkel és szankciókkal kapcsolatos rendelkezéseket alkalmazni kell az e rendelet keretében odaítélt mennyiségekre.
            
         
               (7)
            
            
               Az e rendeletnek megfelelően odaítélt mennyiségek ipari cukorként történő felhasználása biztosítására, valamint e mennyiségek egyéb célra történő felhasználása elkerülésének céljából az ajánlattevőkkel szemben alkalmazható visszatartó erejű pénzügyi szankciókat kell megállapítani.
            
         
               (8)
            
            
               A 952/2006/EK rendelet 59. cikkének második bekezdése előírja, hogy az 1262/2001/EK bizottsági rendeletet (4) továbbra is alkalmazni kell a 2006. február 10. előtt intervenciós raktározásra átvett cukorra. Ugyanakkor az intervenciós cukor viszonteladása esetében szükségtelen a különbségtétel, amelynek végrehajtása adminisztrációs nehézségeket okozna a tagállamokban. Ezért indokolt eltekinteni az 1262/2001/EK rendelet alkalmazásától az intervenciós cukor e rendelet szerinti viszonteladása tekintetében.
            
         
               (9)
            
            
               Az e rendelet szerint az egyes tagállamok esetében rendelkezésre álló odaítélhető mennyiségek meghatározásakor figyelembe kell venni a Belgium, a Cseh Köztársaság, Írország, Spanyolország, Olaszország, Magyarország, Szlovákia és Svédország intervenciós hivatala birtokában lévő cukor közösségi piacon történő viszonteladására vonatkozó folyamatos pályázati felhívás megnyitásáról szóló, 2007. szeptember 14-i 1059/2007/EK bizottsági rendelet (5) szerint odaítélt mennyiségeket.
            
         
               (10)
            
            
               Az e rendelet szerint odaítélt mennyiségeket figyelembe kell venni a Belgium, a Cseh Köztársaság, Írország, Spanyolország, Olaszország, Magyarország, Szlovákia és Svédország intervenciós hivatala birtokában lévő cukor export célú viszonteladására vonatkozó folyamatos pályázati felhívás megnyitásáról szóló, 2007. szeptember 14-i 1060/2007/EK bizottsági rendelet (6) szerint odaítélhető mennyiségek meghatározásakor. Ezért az 1060/2007/EK rendeletet erre vonatkozó rendelkezéssel kell kiegészíteni.
            
         
               (11)
            
            
               Az 1059/2007/EK rendelet I. melléklete és az 1060/2007/EK rendelet I. melléklete szerint a spanyol intervenciós hivatal birtokában lévő intervenciós cukor maximális mennyiségének megállapításakor nem vettek figyelembe 18 000 tonna, 2006 áprilisában intervenciós raktározásra átvett cukrot.
            
         
               (12)
            
            
               Következésképpen az 1059/2007/EK és az 1060/2007/EK rendeletet ennek megfelelően módosítani kell.
            
         
               (13)
            
            
               Az e rendeletben előírt intézkedések összhangban vannak a Cukorpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Belgium, a Cseh Köztársaság, Írország, Spanyolország, Olaszország, Magyarország, Szlovákia és Svédország intervenciós hivatala folyamatos pályázati felhívás útján legfeljebb 477 924 tonna cukrot kínál fel eladásra ipari felhasználás céljából, amelyet intervenciós raktározásra átvett, és amely ipari felhasználás céljából értékesíthető.
   A tagállamonkénti maximális mennyiségeket az I. melléklet határozza meg.
   2. cikk
   (1)   Az első részleges pályázati felhívásra érkező ajánlatok benyújtási időszaka 2008. január 1-jén kezdődik és 2008. január 9-én, brüsszeli idő szerint 15 órakor ér véget.
   A második, valamint az azt követő részleges pályázati felhívásokra az ajánlatok benyújtási időszakai a mindenkori előző benyújtási időszak lejártát követő első munkanapon kezdődnek. A benyújtási időszakok brüsszeli idő szerint 15 órakor járnak le a következő napokon:
   
               —
            
            
               2008. január 30.,
            
         
               —
            
            
               2008. február 13. és 27.,
            
         
               —
            
            
               2008. március 12. és 26.,
            
         
               —
            
            
               2008. április 9. és 23.,
            
         
               —
            
            
               2008. május 7. és 28.,
            
         
               —
            
            
               2008. június 11. és 25.,
            
         
               —
            
            
               2008. július 9. és 23.,
            
         
               —
            
            
               2008. augusztus 6. és 27.,
            
         
               —
            
            
               2008. szeptember 10. és 24.
            
         (2)   A pályázatnak a 952/2006/EK rendelet 42. cikke (2) bekezdésének c) pontjában említett tételenkénti minimális mennyisége 100 tonna, kivéve, ha az érintett tétel vonatkozásában a rendelkezésre álló mennyiség 100 tonnánál kevesebb. Ilyen esetekben a rendelkezésre álló mennyiséget pályáztatni kell.
   (3)   Az ajánlatokat az I. mellékletben meghatározottak szerint ahhoz az intervenciós hivatalhoz kell benyújtani, amelynek a cukor a birtokában van.
   (4)   Ajánlatot csak a 967/2006/EK rendelet 2. cikkének d) pontja szerinti feldolgozók nyújthatnak be.
   3. cikk
   A beérkezett ajánlatokról a 2. cikk (1) bekezdésében meghatározott beadási határidőt követő két órán belül minden érintett intervenciós hivatal tájékoztatja a Bizottságot.
   Az ajánlattevők neve a tájékoztatásból nem derülhet ki.
   A benyújtott ajánlatokat elektronikus formában, a II. mellékletben előírt minta szerint kell továbbítani.
   Amennyiben nem nyújtottak be ajánlatokat, a tagállam erről a fent említett határidőn belül tájékoztatja a Bizottságot.
   4. cikk
   (1)   A Bizottság érintett tagállamonként minden részleges pályázati felhívásra meghatározza a minimális eladási árat, vagy úgy dönt, hogy a 318/2006/EK rendelet 39. cikke (2) bekezdésében említett eljárásnak megfelelően nem fogadja el az ajánlatokat.
   (2)   Az egy tételben elérhető mennyiséget az 1059/2007/EK rendelet szerint az érintett tétel vonatkozásában ugyanazon a napon odaítélt mennyiségekkel kell csökkenteni.
   Amennyiben az (1) bekezdés szerint megállapított minimális eladási áron az adott tagállamban rendelkezésre álló mennyiséget meghaladó mennyiség lenne odaítélhető, az odaítélt mennyiség a rendelkezésre álló mennyiségre korlátozódik.
   Amennyiben egy tagállam esetében az azonos eladási árat ajánló ajánlattevők összességében nagyobb mennyiségre nyújtottak be ajánlatot, mint az adott tagállam esetében rendelkezésre álló mennyiség, a következők szerint kell azt odaítélni:
   
               a)
            
            
               az érintett ajánlattevők között az egyes pályázati ajánlataikban feltüntetett összmennyiséggel arányosan elosztva;
            
         
               b)
            
            
               az érintett ajánlattevők között a számukra egyenként meghatározott maximális mennyiség alapján elosztva; vagy
            
         
               c)
            
            
               sorshúzással.
            
         (3)   Legkésőbb az ötödik munkanapon attól számítva, hogy a Bizottság rögzítette a minimális eladási árat, az érintett intervenciós hivatalok a III. mellékletben szereplő minta szerint tájékoztatják a Bizottságot arról, hogy az adott részleges pályázati eljárás útján ténylegesen milyen mennyiséget értékesítettek.
   5. cikk
   (1)   Az e rendelet értelmében odaítélt cukormennyiségekkel kapcsolatban a feldolgozókra a 967/2006/EK rendelet 11., 12. és 13. cikke értelemszerűen alkalmazandó.
   (2)   A sikeres ajánlattevő kérésére az őt a 967/2006/EK rendelet 2. cikkének d) pontja alapján feldolgozóként jóváhagyó illetékes tagállami hatóság engedélyezheti bizonyos fehércukor-egyenértékben kifejezett mennyiségű, kvótán belül termelt cukornak a 967/2006/EK rendelet mellékletében szereplő termékek előállításához fehércukor-egyenértékben kifejezve ugyanolyan mennyiségű odaítélt intervenciós cukor helyett történő felhasználását. Az érintett tagállamok illetékes hatóságai végzik az ilyen műveletek ellenőrzését és figyelemmel kísérését.
   6. cikk
   (1)   Minden sikeres ajánlattevő igazolást nyújt be az illetékes tagállami hatóságnak arról, hogy a részleges pályázati felhívással odaítélt mennyiséget a 967/2006/EK rendelet mellékletében szereplő termékek előállításához, illetve a 967/2006/EK rendelet 5. cikkében említett elismerésnek megfelelően használta fel. Az igazolás tartalmazza a gyártás folyamán vagy a gyártási folyamat végén automatikusan rögzített nyilvántartásokban szereplő érintett termékmennyiségeket.
   (2)   Amennyiben a feldolgozó az odaítélés hónapját követő ötödik hónap végéig nem nyújtja be az (1) bekezdésben említett igazolást, az érintett mennyiség után tonnánként és késedelmes naponként 5 EUR-t fizet.
   (3)   Amennyiben a feldolgozó az odaítélés hónapját követő hetedik hónap végéig sem nyújtja be az (1) bekezdésben említett igazolást, az érintett mennyiséget a 967/2006/EK rendelet 13. cikkének alkalmazásában többletmennyiségnek kell tekinteni.
   7. cikk
   A 952/2006/EK rendelet 59. cikkének második bekezdésétől eltérve, az 1262/2001/EK rendelet nem alkalmazandó a 2006. február 10-e előtt intervenciós raktározásra átvett cukor e rendelet 1. cikkében említettek szerinti viszonteladására.
   8. cikk
   Az 1059/2007/EK rendelet I. mellékletében Spanyolországra vonatkozó sor helyébe a következő szöveg lép:
   
      
                  „Spanyolország
               
               
                  
                              Fondo Español de Garantia Agraria
                           
                        
                              C/Beneficencia, 8
                           
                        
                              E-28004 Madrid
                           
                        
                              Tel.: (34-91) 347 64 66
                           
                        
                              Fax: (34-91) 347 63 97
                           
                        
               
                  42 084”
               
            
   9. cikk
   Az 1060/2007/EK rendelet a következőképpen módosul:
   
               a)
            
            
               A 4. cikk (2) bekezdésének első albekezdése helyébe a következő szöveg lép:
               „Az egy tételben elérhető mennyiséget az 1059/2007/EK és az 1476/2007/EK rendelet szerint az érintett tétel vonatkozásában ugyanazon a napon odaítélt mennyiségekkel kell csökkenteni.”
            
         
               b)
            
            
               Az I. mellékletben a Spanyolországra vonatkozó sor helyébe a következő szöveg lép:
               
                           „Spanyolország
                        
                        
                           
                                       Fondo Español de Garantia Agraria
                                    
                                 
                                       C/Beneficencia, 8
                                    
                                 
                                       E-28004 Madrid
                                    
                                 
                                       Tel.: (34-91) 347 64 66
                                    
                                 
                                       Fax: (34-91) 347 63 97
                                    
                                 
                        
                           42 084”
                        
                     
         10. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 13-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 58., 2006.2.28., 1. o. A legutóbb az 1260/2007/EK rendelettel (HL L 283., 2007.10.27., 1. o.) módosított rendelet.
   
      (2)  HL L 178., 2006.7.1., 39. o. Az 551/2007/EK rendelettel (HL L 131., 2007.5.23., 7. o.) módosított rendelet.
   
      (3)  HL L 176., 2006.6.30., 22. o. Az 1913/2006/EK rendelettel (HL L 365., 2006.12.21., 52. o.) módosított rendelet.
   
      (4)  HL L 178., 2001.6.30., 48. o. A 952/2006/EK rendelettel hatályon kívül helyezett rendelet.
   
      (5)  HL L 242., 2007.9.15., 3. o.
   
      (6)  HL L 242., 2007.9.15., 8. o.
   
      I. MELLÉKLET
      Intervenciós cukorkészlettel rendelkező tagállamok
      
                  Tagállam
               
               
                  Intervenciós hivatal
               
               
                  Az intervenciós hivatal birtokában lévő maximális mennyiség
                  (tonnában)
               
            
                  Belgium
               
               
                  
                              Bureau d’intervention et de restitution belge/Belgisch Interventie- en Restitutiebureau (BIRB)
                           
                        
                              Rue de Trèves, 82/Trierstraat 82
                           
                        
                              B-1040 Bruxelles/B-1040 Brussel
                           
                        
                              Tél. (32-2) 287 24 11
                           
                        
                              Fax (32-2) 287 25 24
                           
                        
               
                  10 648
               
            
                  Cseh Köztársaság
               
               
                  
                              Státní zemědělský intervenční fond
                           
                        
                              Oddělení pro cukr a škrob
                           
                        
                              Ve Smečkách 33
                           
                        
                              CZ-11000 PRAHA 1
                           
                        
                              Tel.: (420) 222 871 427
                           
                        
                              Fax: (420) 222 871 875
                           
                        
               
                  30 687
               
            
                  Írország
               
               
                  
                              Intervention Section
                           
                        
                              On Farm Investment
                           
                        
                              Subsidies & storage Division
                           
                        
                              Department of Agriculture & Food
                           
                        
                              Johnstown Castle Estate
                           
                        
                              Wexford
                           
                        
                              Tel. (353-53) 63437
                           
                        
                              Fax (353-91) 42843
                           
                        
               
                  12 000
               
            
                  Spanyolország
               
               
                  
                              Fondo Español de Garantia Agraria
                           
                        
                              C/Beneficencia, 8
                           
                        
                              E-28004 Madrid
                           
                        
                              Tel. (34) 913 47 64 66
                           
                        
                              Fax (34) 913 47 63 97
                           
                        
               
                  9 873
               
            
                  Olaszország
               
               
                  
                              AGEA — Agenzia per le erogazioni in Agricoltura
                           
                        
                              Ufficio ammassi pubblici e privati e alcool
                           
                        
                              Via Torino, 45
                           
                        
                              00185 Roma
                           
                        
                              Tel. (39-06) 49 49 95 58
                           
                        
                              Fax (39-06) 49 49 97 61
                           
                        
               
                  282 916
               
            
                  Magyarország
               
               
                  
                              Mezőgazdasági és Vidékfejlesztési Hivatal (MVH)
                           
                        
                              (Agricultural and Rural Development Agency)
                           
                        
                              Soroksári út 22–24.
                           
                        
                              HU-1095 Budapest
                           
                        
                              Tel.: (36-1) 219 45 76
                           
                        
                              Fax: (36-1) 219 89 05 vagy (36-1) 219 62 59
                           
                        
               
                  41 443
               
            
                  Szlovákia
               
               
                  
                              Pôdohospodárska platobná agentúra
                           
                        
                              Oddelenie cukru a ostatných komodít
                           
                        
                              Dobrovičova 12
                           
                        
                              SK – 815 26 Bratislava
                           
                        
                              Tel.: (421-4) 58 24 32 55
                           
                        
                              Fax: (421-2) 53 41 26 65
                           
                        
               
                  34 000
               
            
                  Svédország
               
               
                  
                              Statens jordbruksverk
                           
                        
                              Vallgatan 8
                           
                        
                              S-551 82 Jönköping
                           
                        
                              Tfn (46-36) 15 50 00
                           
                        
                              Fax (46-36) 19 05 46
                           
                        
               
                  56 357
               
            
   
      II. MELLÉKLET
      Minta a Bizottság 3. cikk szerinti tájékoztatásához
      Formanyomtatvány (1)
      
      
         Folyamatos pályázati felhívás az intervenciós hivatalok birtokában lévő cukor viszonteladására
      
      1476/2007/EK rendelet
      
                  1
               
               
                  2
               
               
                  3
               
               
                  4
               
               
                  5
               
            
                  Az intervenciós cukrot eladásra kínáló tagállam
               
               
                  Az ajánlattevők sorszáma
               
               
                  Tételszám
               
               
                  Mennyiség
                  (t)
               
               
                  Ajánlati ár
                  EUR/100 kg
               
            
                   
               
               
                  1
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
            
                   
               
               
                  stb.
               
               
                   
               
               
                   
               
               
                   
               
            
         (1)  A következő faxszámra kérjük elküldeni: (32-2) 292 10 34.
   
   
      III. MELLÉKLET
      Minta a Bizottságnak küldendő, a 4. cikk (3) bekezdése szerinti értesítéshez
      Formanyomtatvány (1)
      
      
         Az intervenciós hivatalok birtokában lévő cukor viszonteladására kiírt …-i részleges pályázati felhívás
      
      1476/2007/EK rendelet
      
                  1
               
               
                  2
               
            
                  Az intervenciós cukrot eladásra kínáló tagállam
               
               
                  Ténylegesen eladott mennyiség (tonnában)
               
            
                   
               
               
                   
               
            
         (1)  A következő faxszámra kérjük elküldeni: (32-2) 292 10 34.